નવી દિલ્હી તા.૧ર : જીએસટી પરિષદની આવતા સપ્તાહે યોજાનારી પોતાની બેઠકમાં બાયો ડિઝલ બસો, ઇલેકટ્રીક વાહનો અને સિંચાઇના કેટલાક ઉપકરણો જેવી કેટલીક વસ્તુઓ પર કરોના દરોમાં ઘટાડો કરી શકે છે. આ પગલાનો હેતુ કૃષિ અને ગ્રામીણ અર્થવ્યવસ્થાની સાથે જ સ્વચ્છ ઉર્જાને પ્રોત્સાહન આપવાનો છે. ૧લી ફેબ્રુઆરીના રોજ રજુ થનારા સામાન્ય બજેટ પહેલા કદાચ જીએસટી પરિષદની આ અંતિમ બેઠક હશે. દરોમાં ઘટાડા માટે અપેક્ષાકૃત નાની યાદીને આ સપ્તાહે ફીટમેન્ટ સમિતિ દ્વારા અંતિમ ઓપ અપાશે. જેના પર કેન્દ્રીય નાણામંત્રી અરૂણ જેટલીના નેતૃત્વવાળી બેઠકમાં નિર્ણય લેવાશે.